paragraph_text: Prva slika, izložena u „Britanskoj instituciji” (Britanskoj galeriji) u veljači 1835. godine<ref>The Burning of the Houses of Parliament, c.1834–5., Tate galerija u Londonu Pristupljeno 31. svibnja 2019. prikazuje zgrade Parlamenta s uzvodne strane Westminsterskog mosta. Zgrade s druge strane rijeke prekrivene su zlatnim plamenom dok vatra izgara komoru Donjeg doma u Dvorani Svetog Stjepana i osvjetljava tornjeve Westminsterske opatije. Vatra reflektira tmurno crvenu boju u vodi, s mnoštvom gledatelja u prvom planu. Desno od slike, Westminsterski most se nazire kao ledeni brijeg, ali perspektiva dijela mosta koji je najbliži udaljenoj obali snažno je iskrivljena tamo gdje je osvijetljena plamenom. Sliku je otkupio Muzej umjetnosti u Philadelphiji 1928. god. kao dio zbirke Johna Howarda McFaddena.